钦定古今图书集成/明伦汇编/官常典/第622卷 > 《题唐伯虎烹茶图为喻正之太守三首》
## 钦定古今图书集成/明伦汇编/官常典/第622卷 > 《题唐伯虎烹茶图为喻正之太守三首》

王穉登

太守风流嗜酪奴，行春常带煮茶图。图中傲吏依稀
似，纱帽笼头对竹炉。

灵门洞口采旗枪，五马来乘榖雨尝。从此端明《茶谱》
上，又添新品绿云香。

伏龙十里尽香风，正近吾家别墅东。他日《干旄》能见
访，休将水厄笑王濛。